turjo4nis/wikipedia-bn-dump-20250701 huggingface dataset:
চামিন্দা বান্দারা

কোনারা মুদিয়ানসেলাগে চামিন্দা বান্দারা (জন্ম: ২২ মে, ১৯৮৭) কেগালা এলাকায় জন্মগ্রহণকারী শ্রীলঙ্কার প্রথিতযশা ক্রিকেটার। শ্রীলঙ্কা ক্রিকেট দলের অন্যতম সদস্য চামিন্দা বান্দারা। দলে তিনি মূলতঃ বামহাতি মিডিয়াম ফাস্ট বোলাররূপে খেলে থাকেন।

খেলোয়াড়ী জীবন 
জুন, ২০১৬ সালে ইংল্যান্ড সফরে শ্রীলঙ্কা দলের অন্যতম সদস্য মনোনীত হন। দুষ্মন্ত চামিরা'র আঘাতপ্রাপ্তির ফলে তৃতীয় টেস্টের জন্য তাকে অন্তর্ভুক্ত করা হয়। ২ জুলাই, ২০১৬ তারিখে স্বাগতিক ইংল্যান্ডের বিপক্ষে তার একদিনের আন্তর্জাতিকে অভিষেক ঘটে।

তথ্যসূত্র

আরও দেখুন 
 জেফ্রি ভ্যান্ডারসে
 শ্রীলঙ্কা জাতীয় ক্রিকেট দল
 ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর

বহিঃসংযোগ 
 

শ্রীলঙ্কান ক্রিকেটার
১৯৮৭-এ জন্ম
জীবিত ব্যক্তি
শ্রীলঙ্কার একদিনের আন্তর্জাতিক ক্রিকেটার
ক্যান্ডি যুব ক্রিকেট ক্লাবের ক্রিকেটার
সিংহলিজ স্পোর্টস ক্লাবের ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
সিয়ার-ই নবী

সিয়ার-ই নবী মুহাম্মাদ  এর জীবনীভিত্তিক তুর্কি মহাকাব্য। ১৩৮৮ সালের দিকে এটি লেখার কাজ সম্পন্ন হয়। কায়রোর মামলুক শাসক সুলতান বেরকুকের নির্দেশে এরজুরুমের মৌলভি তরিকার দরবেশ মুস্তাফা বিন ইউসুফ এটি রচনা করেছেন। ১৩শ শতাব্দীতে আল-বাকরির আরবিতে লিখিত সিরাতের ভিত্তিতে এটি প্রণীত হয় যার এর মূল উৎস আল-ওয়াকিদি (৭৪৮-৮২২) রচিত মুহাম্মাদ  এর জীবনী।

উসমানীয় অণুচিত্র
উসমানীয় সুলতান তৃতীয় মুরাদ (শাসনকাল: ১৫৭৪-১৫৯৫) এই গ্রন্থের একটি বিলাসবহুল ও চিত্রায়িত সংস্করণ তৈরীর নির্দেশ দেন। একে মুসলিম চিত্রশিল্পের ক্ষেত্রে "দীর্ঘতম একক  চক্র" এবং মুহাম্মাদ  এর জীবনের উপর "সবচেয়ে সম্পূর্ণ চিত্রায়িত কর্ম" হিসেবে বিবেচনা করা হয়। বিখ্যাত মানচিত্রবিদ লুতফি আবদুল্লাহ রাজপ্রাসাদের স্টুডিওর দায়িত্বে ছিলেন। তিনি মুরাদের উত্তরসূরি তৃতীয় মুহাম্মদের শাসনামলে ১৫৯৫ সালের ১৬ জানুয়ারি এই কাজ সম্পন্ন করেন। এই সংস্করণটি ছয়টি খণ্ডে বিভক্ত এবং এতে ৮১৪টি অণুচিত্র রয়েছে। এসব চিত্রে তৎকালীন প্রথামাফিক মুহাম্মাদ কে চেহারা ঢাকা অবস্থায় দেখানো হয়েছে। এছাড়াও তাকে অগ্নিশিখা বেষ্টিত অবস্থায়ও দেখানো হয়েছে।

প্রথম, দ্বিতীয় ও ষষ্ঠ খণ্ড তোপকাপি জাদুঘরে, তৃতীয় খন্ডটি নিউ ইয়র্ক পাবলিক লাইব্রেরি, চতুর্থ খন্ডটি ডাবলিনের চেস্টার বেটি লাইব্রেরিতে রক্ষিত রয়েছে। পঞ্চম খন্ডটির পাওয়া যায়নি। প্রায় দুই ডজন অণুচিত্র ব্যক্তিগত সংগ্রাহকদের নিকট রয়েছে। চারটি ১৯৮৪ সালের মার্চে হোটেল ড্রট অকশন হাউসে বিক্রি হয়।

১৭শ শতাব্দীতে রাজদরবারের শিল্পীদের প্রস্তুতকৃত চতুর্থ খণ্ডের একটি কপি ইস্তানবুলের সুলতানআহমেদে অবস্থিত মিউজিয়াম অব টার্কিশ এন্ড ইসলামিক আর্টে সংরক্ষিত রয়েছে। এটি ইস্তানবুলের আকসারাইয়ের একটি মসজিদের গ্রন্থাগারে সুলতানের মা ১৮৬২-৬৩ সালে দান করেছিলেন।

গ্যালারি

তথ্যসূত্র

Antika, The Turkish Journal Of Collectible Art, June 1986
Blair, Sheila, and Bloom, Jonathan M., The Art and Architecture of Islam, 1250-1800, 1995, Yale University Press Pelican History of Art, 
Fisher, Carol Garrett, "A Reconstruction of the Pictorial Cycle of the "Siyar-i Nabī" of Murād III", Ars Orientalis, Vol. 14, (1984), pp. 75–94, Freer Gallery of Art and University of Michigan, JSTOR

বহিঃসংযোগ

তুর্কি ভাষার বই
১৬শ-শতাব্দীর চিত্রায়িত পান্ডুলিপি
চিত্রায়িত ইতিহাস
ইসলামি চিত্রায়িত পান্ডুলিপি
চেস্টার বেটি লাইব্রেরীর পান্ডুলিপি
নিউ ইয়র্ক পাবলিক লাইব্রেরীর পান্ডুলিপি
মুহাম্মাদের জীবনীগ্রন্থ
তুর্কি ভাষায় মুহাম্মাদের জীবনীগ্রন্থ
মুহাম্মাদ সম্পর্কিত কাব্যগ্রন্থ
যোগচূড়ামণ্যুপনিষদ্‌

যোগচূড়ামণি উপনিষদ্‌ ( ) বা যোগচূড়ামণ্যুপপনিষদ্‌ (সংস্কৃত:योगचूडामण्युपनिषत्) হল হিন্দুধর্মের একটি অপ্রধান উপনিষদ্‌। এটি সংস্কৃত ভাষায় রচিত। সামবেদ গ্রন্থের সঙ্গে যুক্ত এই উপনিষদ্‌টি কুড়িটি যোগ উপনিষদের অন্তর্গত।

এই গ্রন্থটি কুণ্ডলিনী যোগ সংক্রান্ত আলোচনার জন্য বিশেষভাবে উল্লেখযোগ্য।

ইতিহাস
যোগচূড়ামণ্যুপনিষদ্‌ কুণ্ডলিনী তত্ত্ব  ও তন্ত্র অধ্যয়নের একটি সূত্র। রিচার্ড রোজেনের মতে, এই উপনিষদ্‌টি খ্রিস্টীয় ১৪শ থেকে ১৫শ শতাব্দীর মধ্যে কোনও এক সময়ে রচিত। স্বামী সত্যধর্ম সরস্বতী বলেছেন যে, এই উপনিষদ্‌টি যোগীদের উচ্চস্তরের সাধনা সংক্রান্ত একটি উৎকৃষ্ট সন্দর্ভ। এই গ্রন্থের কুণ্ডলিনী আলোচনা পরবর্তীকালে এই বিষয়ে লেখা বইগুলির পূর্বসূরি।

এই গ্রন্থটিকে যোগচূড়ামণি উপনিষদ্‌ ও যোগচূড়ামণ্যুপনিষদ্‌ উভয় নামেই অভিহিত করা হয়। মুক্তিকোপনিষদ্‌ নামক একটি আধুনিক কালের সংকলন গ্রন্থে রাম ও হনুমানের কথোপকথনের আকারে ১০৮টি উপনিষদের যে তালিকা দেওয়া হয়েছে, তাতে এই গ্রন্থটির ক্রম ৪৬তম। উল্লেখ্য, মুক্তিকোপনিষদ্‌ ১৮৮৩ সালে তেলুগু ভাষায় প্রকাশিত হয় এবং এই গ্রন্থে কিছু ভুল রয়েছে।  সামবেদ গ্রন্থের সঙ্গে যুক্ত যে দশটি উপনিষদ রাজযোগ গোত্রের অন্তর্গত, তার মধ্যে একটি হল যোগচূড়ামণ্যুপনিষদ্‌।

বিষয়বস্তু

যোগচূড়ামণ্যুপনিষদ্‌ মূলত কাব্যিক শ্লোকে রচিত। এটি একটি অধ্যায়ে ১২১টি শ্লোকে বিন্যস্ত। প্রাথমিক শ্লোকগুলিতে এই উপনিষদের উদ্দেশ্য বর্ণিত হয়েছে। উদ্দেশ্যটি হল ‘কৈবল্য’ (মুক্তিদায়ী একাকিত্ব) প্রাপ্তি। প্রথম ৭০টি শ্লোকে কুণ্ডলিনী যোগের তত্ত্ব ব্যাখ্যাত হয়েছে। এর মধ্যেই আলোচিত হয়েছে চক্র (শক্তিকেন্দ্র), নাড়ি (রক্ত সংবহন নালিকা), প্রাণবায়ু (জীবনীশক্তিরূপ বায়ু), মুদ্রা ও শক্তি (মহাশক্তি)। গ্রন্থের অবশিষ্টাংশে প্রণব ধ্যানের পদ্ধতি আলোচনা করে বলা হয়েছে হঠযোগ, কুণ্ডলিনী যোগ ও আত্মচৈতন্যের প্রতিফলনের সমন্বয়ে কৈবল্য লাভ করা সম্ভব। শেষের শ্লোকগুলিতে বলা হয়েছে যে, সিংহ বা হস্তীকে যেমন ধীর পদক্ষেপে পোষা যায়, তেমনই শরীরের বিভিন্ন ব্যাধিকেও আসন ও প্রাণায়মের মাধ্যমে নিয়ন্ত্রণ করা যায়। মুক্তিদায়ী চৈতন্য ও মানসিক শক্তি যোগের উচ্চস্তরের পদ্ধতিগুলির মাধ্যমে পাওয়া যায়।

এই উপনিষদে বলা হয়েছে যে, নাভির নিচে ও জননস্থানের উপরে অবস্থিত একটি “ডিম্বাকার বা জটে”র আকৃতিবিশিষ্ট স্নায়ুকেন্দ্র থেকে ৭২,০০০ স্নায়ু উৎসারিত হয়েছে। এগুলির মধ্যে ৭২টি স্নায়ুরই মাত্র নামকরণ করা হয়েছে। এই গ্রন্থের আরেকটি উল্লেখযোগ্য বৈশিষ্ট্য হল এই যে, ৫৫ থেকে ৬৪ সংখ্যক শ্লোকে যৌন রস নিয়ে আলোচনা করা হয়েছে। এই দুটিকে বলা হয়েছে ‘বিন্দু’। এই গ্রন্থ অনুসারে, বিন্দু দুই প্রকার: ‘শুক্ল’ (পাণ্ডুবর্ণ, পুরুষ) ও ‘রজঃ’ (রক্তবর্ণ, স্ত্রী)। এই গ্রন্থ অনুসারে, দুটি বিন্দুরই সৃষ্টিশক্তি রয়েছে। শুক্ল হল ব্রহ্ম (বিশ্বজনীন সত্ত্বা) এবং রজঃ হল শক্তি (মহাশক্তি)। সর্বোচ্চ স্তরের মিলন হল যোনিমুদ্রায় এই দুইয়ের মিলন। পরবর্তী শ্লোকগুলিতে নারী ও পুরুষ এর আলোচনার অংশ। বলা হয়েছে, ‘পরাশক্তি’ হল শুদ্ধ আনন্দের সার, ব্রহ্মা হলেন গতি, বিষ্ণু হলেন ছন্দ, রুদ্র হলেন নিষ্ক্রিয়তা এবং ইন্দ্র হলেন উপভোগ। এই গ্রন্থ মতে, ধ্যেয় প্রণবে এই দেবদেবীগণ অবস্থান করেন।

আরও দেখুন
চক্র (যোগ)
কুণ্ডলিনী যোগ
তন্ত্র
'যোগকুণ্ডলিন্যুপনিষদ্‌''

তথ্যসূত্র

গ্রন্থপঞ্জি

উপনিষদ্‌
সংস্কৃত ধর্মগ্রন্থ
হিন্দু ধর্মগ্রন্থ
মৌলভি তরিকা

মৌলভি তরিকা (তুর্কি:Mevlevilik বা Mevleviyye; ফারসি:طریقت مولویه) কোনিয়ার একটি সুফি তরিকা। ১৩শ শতাব্দীর কবি, আইনবিদ ও ধর্মতাত্ত্বিক জালালউদ্দিন রুমির অনুসারীরা তার মৃত্যুর পর এই তরিকা প্রতিষ্ঠা করেন। এই তরিকার অনুসারীদেরকে ঘূর্ণায়মান দরবেশও বলা হয়।

ইতিহাস
উসমানীয় সাম্রাজ্যে মৌলভি তরিকা সুপ্রতিষ্ঠিত ছিল। তরিকার অনেক সদস্য খিলাফতে গুরুত্বপূর্ণ সরকারি পদে আসীন ছিলেন। কোনিয়া ছিল তরিকার কেন্দ্রস্থল। এখানে জালালউদ্দিন রুমিকে দাফন করা হয়েছিল।

উসমানীয় যুগে মৌলভি তরিকার মধ্য থেকে শেখ গালিব, ইসমাইল আনকারাভি ও আবদুল্লাহ সারির মত বিখ্যাত কবি ও সুরকার জন্ম নিয়েছেন। উসমানীয় শাসনামলে বলকান, সিরিয়া, লেবানন, মিশর ও ফিলিস্তিনে মৌলভি তরিকার বিস্তার ঘটে। কাদেরিয়া সহ কিছু সুফি তরিকার সাথে মৌলভি তরিকার মিল রয়েছে।

মৌলভি রেজিমেন্ট
প্রথম বিশ্বযুদ্ধের সময় ৪র্থ‌ আর্মির অধীনে মৌলভি রেজিমেন্ট সিরিয়া ও ফিলিস্তিনে দায়িত্বপালন করেছে। ১৯১৪ সালের ডিসেম্বরে কোনিয়ায় ৮০০ দরবেশকে নিয়ে গঠিত একটি ব্যাটেলিয়নকে দামেস্কে প্রেরণ করা হয়। ১৯১৬ সালের আগস্টের শেষের দিকে নিয়মিত রিক্রুটদের নিয়ে গঠিত আরেকটি ব্যাটেলিয়ন যুক্ত করা হয়। এই দুই ব্যাটিলিয়ন মিলে মৌলভি রেজিমেন্ট গঠিত হয়েছিল। ফিলিস্তিন অভিযানের শেষ অংশের পূর্বে এই সেনা ইউনিটকে লড়াইয়ে নিয়োজিত করা হয়নি। ১৯১৮ সালের সেপ্টেম্বরে রেজিমেন্ট ভেঙে দেয়া হয়।

অবৈধ ঘোষণার পূর্বে মোস্তফা কামাল আতাতুর্ক ১৯২৩ সালে মৌলভি তরিকার সদস্যদের সাথে সাক্ষাত করেছিলেন।

১৯২৫ পরবর্তী সময়
১৯২৫ সালে নবগঠিত তুর্কি প্রজাতন্ত্র কর্তৃক মৌলভি তরিকা নিষিদ্ধ ঘোষিত হয়। কোনিয়ার দরবেশদের আবাসস্থলকে মাওলানা জাদুঘর হিসেবে রূপান্তর করা হয়।

পর্যটক আকর্ষণের জন্য ১৯৫৩ সালে স্বল্প পরিসরে তুরস্কে সামা চর্চার সুযোগ দেয়া হয়। তবে সুফি তরিকা হিসেবে এর চর্চা নিষিদ্ধ থাকে।

আরও দেখুন
 সুফিবাদ

তথ্যসূত্র

বহিঃসংযোগ

 Galata Mevlevi Ensemble 
 Mevlevi Order of America
 DankPhotos.com: Whirling Dervishes: The Search for Spirituality
 The Threshold Society 
 Stichting Threshold Society Nederland
 Lehigh Dialogue Center will host whirling dervishes at Symphony Hall
 Qasim Ul Khairat AlShaikh AlSyed Feroz Shah Qasmi Buneri Qadri NakshBandi

১২৭৩-এ প্রতিষ্ঠিত
মৌলভি তরিকা
সুফি তরিকা
সুফিবাদ
সুফি দর্শন
উশাইরা অভিযান

উশাইরা অভিযান বা গাজওয়ায়ে উশাইরা ২ হিজরির জামাদিউল আওয়াল ও জামাদিউল আখির মাসের (নভেম্বর-ডিসেম্বর ৬২৩ খ্রিষ্টাব্দ) মধ্যবর্তী সময়ে সংঘটিত হয়।

বর্ণনা 
আবু সুফিয়ানের নেতৃত্বে একটি কুরাইশ বাণিজ্য কাফেলা সিরিয়ার দিকে যাচ্ছে - গোয়েন্দা মারফত এই খবর পাওয়ার পর মুহাম্মাদ প্রায় ১৫০ বা ২০০ জনের একটি বাহিনী নিয়ে তাদের পথরোধের উদ্দেশ্যে যাত্রা করেন। অভিযানকালে তিনি আবু সালামা ইবনে আবদুল আসাদ মাখজুমিকে মদিনার দায়িত্ব দিয়ে যান। বাহিনীর সাদা পতাকার বাহক ছিলেন হামজা ইবনে আব্দুল মুত্তালিব। এই বাহিনীতে উট ছিল ৩০টি ফলে সদস্যদেরকে পালাক্রমে উটে আরোহণ করতে হয়েছিল।

মুসলিমরা বনু দিনারের গিরিপথ দিয়ে অগ্রসর হয়ে হাবারের মরুভূমির মধ্য দিয়ে যাত্রা করে ইবনে আজহার উপত্যকায় পৌছে। সেখানে একটি গাছের নিচে মুহাম্মাদ বিশ্রাম নেন। এই স্থানে তার নামাজ পড়ার স্থানে পরবর্তীতে মসজিদ নির্মিত হয়। তিনি এখানকার মুশতারাব নামক ঝর্ণার পানি পান করেছিলেন।

এরপর মুসলিমরা বামে খালায়েক নামক স্থানকে রেখে আবদুল্লাহ গিরিপথ দিয়ে যাত্রা করে। এরপর বামের পথ দিয়ে ইয়ালইয়ালের সমভূমিতে পৌছার পর ইয়ালইয়াল ও দাবুরের সংযোগস্থলে যাত্রাবিরতি করে। এখানকার কূয়া থেকে পানি পান করা হয়। এরপর বাহিনীটি ফারশ মিলালের সমভূমির মধ্য দিয়ে অগ্রসর হয়। এরপর মুসলিমরা ইয়ামামার ছোট পার্বত্য অঞ্চল পেরিয়ে ইয়ানবুর সমভূমির মধ্য দিয়ে উশাইরা পৌছে। তারা সেখানে হামালার পরিকল্পনা করে।
 
মুসলিমরা যুল উশাইরা পর্যন্ত অগ্রসর হয়। কিন্তু কুরাইশ কাফেলাটি কয়েকদিন পূর্বে উক্ত স্থান অতিক্রম করে চলে যায়। মুসলিমরা এখানে জামাদিউল আওয়াল ও জামাদিউল আখিরের কয়েকদিন অবস্থান করে। পরবর্তীতে কুরাইশ কাফেলাটি সিরিয়া থেকে ফিরে আসার সময় মুসলিমরা পুনরায় অবরোধের জন্য অগ্রসর হয় এবং ঘটনা পরিক্রমায় বদরের যুদ্ধ সংঘটিত হয়।

এই অভিযানের সময় মুহাম্মাদ এর সাথে বনু মাদলাজ গোত্রের মিত্রতা স্থাপিত হয়। এরপর মুসলিমরা মদিনায় ফিরে আসে।

আরও দেখুন 
 মুহাম্মাদ এর নেতৃত্বে যুদ্ধ তালিকা

তথ্যসূত্র 

মুহাম্মাদের নেতৃত্বে অভিযান
৬২৫
ভক্তামর স্তোত্র

ভক্তামর স্তোত্র হল একটি বিখ্যাত জৈন প্রার্থনা। এটি সংস্কৃত ভাষায় রচিত। খ্রিস্টীয় ৭ম শতাব্দীতে এটি রচনা করেছিলেন আচার্য মনতুঙ্গ। ‘ভক্তামর’ শব্দটি সংস্কৃত ‘ভক্ত’ ও ‘অমর’ শব্দ দুটি থেকে এসেছে।

এই প্রার্থনায় প্রথম জৈন তীর্থংকর ঋষভনাথের স্তুতি করা হয়েছে। এই স্তোত্রে মোট ৪৮টি শ্লোক রয়েছে। শেষ শ্লোকে মনতুঙ্গার নাম উল্লিখিত হয়েছে।

বিবরণ
ভক্তামর একটি স্তোত্রের আকারে পঠিত ও স্তবনের আকারের গীত হয়। অন্যান্য জৈন প্রার্থনাগুলি (যেমন পার্শ্বনাথের প্রতি উৎসর্গিত কল্যাণমন্দির স্তোত্র ও সকল তীর্থঙ্করের প্রতি উৎসর্গিত স্বয়ম্ভু স্তোত্র) এই স্তোত্রটির পরে পঠিত বা গীত হয়। এই ধরনের ভক্তিমূলক সাহিত্য রচনার উদ্দেশ্য জৈন মতবাদকে জনসাধারণের বোধগম্য করে তোলা।

ইতিহাস
মনতুঙ্গের কিংবদন্তিটি ভোজ নামে এক রাজার সঙ্গে যুক্ত। যদিও মনতুঙ্গ সম্ভবত ধরার রাজা ভোজের কয়েক শতাব্দী আগের ব্যক্তিত্ব ছিলেন। কোনও কোনও গবেষক তাকে কিংবদন্তি রাজা বিক্রমাদিত্যের রাজসভার নবরত্নের অন্যতম ক্ষপণক হিসেবে চিহ্নিত করেছেন। তিনি এবং সংগীত তত্ত্বমূলক "বহদ্দেশী" গ্রন্থের রচয়িতা সংস্কৃত কবি মাতঙ্গ সম্ভবত একই ব্যক্তি ছিলেন। ভক্তামর স্তোত্র গুপ্ত বা গুপ্তোত্তর যুগে কোনও এক সময়ে রচিত হয়। সেই ক্ষেত্রে মনতুঙ্গ কালিদাস ও বরাহমিহিরের সমসাময়িক ছিলেন। ভোপাল ও ধরার নিকটবর্তী অনেক স্থান প্রথানুসারে মনতুঙ্গের সঙ্গে যুক্ত।

শিল্পকলা
ভক্তামর স্তোত্র চিত্রকলায় বহুল অলংকৃত হয়েছে। সঙ্গনেরের সংঘিজি মন্দিরে প্রত্যেকটি শ্লোকের প্যানেল চিত্র দেখা যায়। ভারুচের একটি মন্দিরের একাংশ ভক্তামর ও এর রচয়িতা মনতুঙ্গের প্রতি উৎসর্গিত।

টীকা

তথ্যসূত্র 
 
 

জৈন মন্ত্র
জওহরলাল নেহরু রাষ্ট্রীয় সংগ্রহালয়, ইটানগর

জওহরলাল নেহরু রাষ্ট্রীয় সংগ্রহালয় (জওহরলাল নেহরু সংগ্রহালয় নামেও পরিচিত) হল ভারতের অরুণাচল প্রদেশ রাজ্যের রাজধানী ইটানগর শহরে অবস্থিত একটি রাষ্ট্রীয় সংগ্রহালয়। এটি ১৯৮০-এর দশকে প্রতিষ্ঠিত হয়। এই সংগ্রহালয়ে অরুণাচল প্রদেশের আদিবাসী জীবনের বিভিন্ন দিক তুলে ধরা হয়েছে। এর মধ্যে রয়েছে পোশাক-পরিচ্ছদ, শিরোভূষণ, অস্ত্রশস্ত্র, কুটিরশিল্প, বাদ্যযন্ত্র, অলংকার ও দৈনন্দির জীবন ও সংস্কৃতির সঙ্গে যুক্ত অন্যান্য সামগ্রী। সেই সঙ্গে প্রত্নতাত্ত্বিক খননকার্যের ফলে প্রাপ্ত সামগ্রীগুলিও এখানে স্থান পেয়েছে। বর্তমানে এটি ইটানগরের অন্যতম গুরুত্বপূর্ণ পর্যটন স্থল।

সংগ্রহ ও কার্যকলাপ
সংগ্রহালয়ের একতলায় রয়েছে জাতিতাত্ত্বিক সংগ্রহের একটি বিশাল ভাণ্ডার। এতে রয়েছে প্রথাগত শিল্পকলা, বাদ্যযন্ত্র, ধর্মীয় সামগ্রী ও কুটিরশিল্প (কাঠখোদাই ও বেতের তৈরি জিনিস)। দোতলায় প্রত্নসামগ্রী রক্ষিত আছে। এগুলি পাওয়া গিয়েছে ইটা দূর্গ, নোকসপর্বত ও পশ্চিম সিয়াং জেলার মালিনিথান থেকে।

সংগ্রহ ছাড়াও এই সংগ্রহালয়ের কুটিরশিল্প কেন্দ্রে প্রথাগত বেতের সামগ্রীর একটি ওয়ার্কশপ রয়েছে। এখান থেকে আদিবাসীদের হস্তশিল্প সামগ্রী বিক্রি করা হয়।

২০১১ সালে অরুণাচল প্রদেশের প্রথম মাউন্ট এভারেস্ট বিজয়ী তাপি ম্রা তার অভিযাত্রী পোশাকটি এই সংগ্রহালয়কে দান করেন।

তথ্যসূত্র

বহিঃসংযোগ

অরুণাচল প্রদেশের ভবন ও স্থাপনা
ভারতের স্থানীয় সংগ্রহালয়
ইটানগর
লোক সংগ্রহালয়
ভারতের জাতিতাত্ত্বিক সংগ্রহালয়
অরুণাচল প্রদেশের পর্যটন কেন্দ্র
জওহরলাল নেহরুর স্মৃতিস্তম্ভ ও স্মারক
ভারতের রাজ্য সংগ্রহালয়
অরুণাচল প্রদেশের সংস্কৃতি
অরুণাচল প্রদেশের দর্শনীয় স্থান
গান্ধী স্মারক সংগ্রহালয়

গান্ধী স্মারক সংগ্রহালয় হল ভারতের জাতির জনক মহাত্মা গান্ধীর রচনাবলি ও স্মৃতি সংরক্ষণ এবং তার জীবনের স্মারক হিসেবে উৎসর্গিত একটি জাদুঘর ও জনসেবা প্রতিষ্ঠান। এটি ভারতের গুজরাত রাজ্যের আহমেদাবাদে গান্ধীর সবরমতী আশ্রমে সবরমতী নদীর তীরে অবস্থিত। এই সংগ্রহালয়ে গান্ধীকে লেখা ও গান্ধীর লেখা ১০,০০০ চিঠি, আলোকচিত্র ও বইপত্র রক্ষিত আছে।

এই সংগ্রহালয়টির নকশা প্রস্তুত করেন বিশিষ্ট স্থপতি চার্লস কোরিয়া। ১৯৫৮ সালে এই সংগ্রহালয় নির্মাণের কাজ শুরু হয়। এই জাদুঘরটিই কোরিয়ার প্রথম গুরুত্বপূর্ণ কাজ। জাদুঘরটি প্রকৃতপক্ষে ৫১টি মডিউলার ইউনিটে বিভক্ত। প্রত্যেকটি ইউনিটের পরিসীমা ৬ X ৬। এগুলি একটি জলাশয় দ্বারা পরিবেষ্টিত। ১৯৬৩ সালে জওহরলাল নেহেরু এই জাদুঘরটি উদ্বোধন করেন।

Notes

আহমেদাবাদের সংগ্রহালয়
আহমেদাবাদের দর্শনীয় স্থান
গান্ধী জাদুঘর
চার্লস কোরিয়া নির্মিত ভবন
ভারতীয় জীবনীমূলক সংগ্রহালয়
১৯৬৩-এ গুজরাতে প্রতিষ্ঠিত
১৯৬৩-এ প্রতিষ্ঠিত জাদুঘর
ভারতের জীবনীমূলক জাদুঘর
গান্ধী স্মৃতি সংগ্রহালয়, পাটনা

গান্ধী স্মৃতি সংগ্রহালয় হল একটি জাদুঘর ও জনসেবা প্রতিষ্ঠান। এটি ভারতের বিহার রাজ্যের রাজধানী পাটনায় অবস্থিত। এই জাদুঘরে মহাত্মা গান্ধীর জীবন, আদর্শ ও ভারতের স্বাধীনতা সংগ্রামে তার অবদানগুলি প্রদর্শিত হয়। এটি ভারতের এগারোটি গান্ধী সংগ্রহালয়ের অন্যতম।

ইতিহাস
১৯৪৮ সালে মহাত্মা গান্ধী নিহত হওয়ার পর দেশব্যাপী গান্ধীর স্মারকস্থল নির্মাণের জন্য জনসাধারণের কাছে আবেদন জানানো হয়েছিল। এই উদ্দেশ্যে ভারতের দরিদ্র ও ধনী নাগরিকদের অর্থসাহায্যে মহাত্মা গান্ধী জাতীয় স্মৃতি নিধি নামে একটি ট্রাস্ট গঠিত হয়। ১৯৬৭ সালে পাটনা সংগ্রহালয় স্থাপিত হয়। এই সংগ্রহালয়টি গান্ধী ময়দানের উত্তর-পশ্চিম কোণে স্থাপিত হয়েছিল। ১৯৭১ সালের জুলাই মাস পর্যন্ত এটি ছিল কেন্দ্রীয় গান্ধী সংগ্রহালয় সমিতির এক সদস্য। এরপর পাঁচটি সংগ্রহালয়কে (আহমেদাবাদ, মাদুরাই, ব্যারাকপুর, মুম্বই ও পাটনা) স্বাধীন সংস্থার স্বীকৃতি দেওয়া হয়। সেই থেকে পাটনার গান্ধী সংগ্রহালয় একটি স্বায়ত্ত্বশাসিত প্রতিষ্ঠান।

গান্ধী স্মৃতি সংগ্রহালয় একটি নির্জন এলাকায় অবস্থিত। এই সংগ্রহালয় আলোকচিত্র, চিত্রকলা, ভাস্কর্য, পাণ্ডুলিপি ও উদ্ধৃতি সমন্বিত একটি ‘ভিজুয়াল বায়োগ্রাফি অফ বাপুজি’ অবস্থিত। এগুলির মাধ্যমে গান্ধীর জীবনের সকল প্রধান ঘটনাগুলি বর্ণিত হয়েছে। এছাড়া একটি বিভাগে তার ছেলেবেলা থেকে মৃত্যুর পর শ্মশানে নিয়ে যাওয়া অবধি বিভিন্ন ঘটনা আলোকচিত্রের মাধ্যমে প্রদর্শিত হয়েছে। সংগ্রহালয়ের হলে তার ঘরের একটি রেপ্লিকা রয়েছে। এছাড়া সংগ্রহালয় ভবনে একটি গ্রন্থাগারও রয়েছে। এই গ্রন্থাগারে মহাত্মা গান্ধীর জীবন সংক্রান্ত গ্রন্থাবলি, পত্রপত্রিকা, সাহিত্য ও অডিও-ভিজুয়াল উপাদান এবং একটি পুস্তক বিপণি রয়েছে।

আরও দেখুন
মহাত্মা গান্ধীর মূর্তি, গান্ধী ময়দান
বিহারের সংগ্রহালয়গুলির তালিকা

তথ্যসূত্র

পাটনার দর্শনীয় স্থান
মহাত্মা গান্ধীর স্মারক
১৯৬৭-এ প্রতিষ্ঠিত জাদুঘর
পাটনার জাদুঘর
ভারতের জীবনীমূলক জাদুঘর
গান্ধী স্মৃতি

গান্ধী স্মৃতি (পূর্বতন নাম: বিড়লা হাউস বা বিড়লা ভবন) হল ভারতের রাজধানী নতুন দিল্লির তিস জানুয়ারি রোডে (পূর্বতন নাম: আলবুকার্ক রোড) অবস্থিত একটি জাদুঘর। এটি ভারতের জাতির জনক মহাত্মা গান্ধীর প্রতি উৎসর্গিত। এখানেই মহাত্মা গান্ধী তার জীবনের শেষ ১৪৪ দিন অতিবাহিত করেন এবং ১৯৪৮ সালের ৩০ জানুয়ারি নিহত হন। এই ভবনটি আগে ভারতীয় শিল্পপতি বিড়লা পরিবারের সম্পত্তি ছিল। ২০০৫ সালে এই ভবনে ইটারনাল গান্ধী মাল্টিমিডিয়া মিউজিয়াম চালু হয়েছে।

ইতিহাস

 
১৯২৮ সালে বারোটি শয়নকক্ষবিশিষ্ট এই বাড়িটি ঘনশ্যামদাস বিড়লা নির্মাণ করেছিলেন। বল্লভভাই প্যাটেল ও মহাত্মা গান্ধী প্রায়শই এই বাড়িতে অতিথি হিসেবে থাকতেন। শেষ জীবনে মহাত্মা গান্ধী ১৯৪৭ সালের ৯ সেপ্টেম্বর থেকে ১৯৪৮ সালের ৩০ জানুয়ারি পর্যন্ত এই বাড়িতে অবস্থান করেছিলেন। শেষোক্ত তারিখেই গান্ধী নিহত হন। জওহরলাল নেহেরু বিড়লা হাউসের একটি অংশকে গান্ধী স্মৃতি হিসেবে গড়ে তোলার প্রস্তাব জানান ঘনশ্যামদাস বিড়লাকে। ঘনশ্যামদাস গান্ধীর স্মৃতিবিজড়িত এই বাড়িটি ছেড়ে দিতে রাজি ছিলেন না।

১৯৭১ সালে ভারত সরকার দীর্ঘ বোঝাপড়ার পর কৃষ্ণ কুমার বিড়লার থেকে এই বাড়িটি কিনে নেয়। কোনও কোনও প্রতিবেদন থেকে জানা যায়, কৃষ্ণ কুমার ফল গাছগুলির দামও বাড়ি বিক্রির দামের সঙ্গে ধরেছিলেন। কৃষ্ণ কুমার ৪.৫ মিলিয়ন টাকায় এই বাড়িটি বিক্রি করেন এবং বিনিময়ে শহরাঞ্চলে সাত একর জমি পান। ১৯৭৩ সালের ১৫ অগস্ট এই বাড়িটি জনসাধারণের জন্য খুলে দেওয়া হয় এবং এর নামকরণ করা হয় ‘গান্ধী স্মৃতি’। এই ভবনের সংগ্রহালয়ে গান্ধীর জীবন ও মৃত্যুর সঙ্গে যুক্ত অনেক সামগ্রী রক্ষিত আছে। দর্শকরা ভবন ও সংলগ্ন জমিতে ঘুরে দেখতে পারেন গান্ধীর বাসগৃহ এবং যেখানে তিনি নিহত হয়েছিলেন সেই স্থানটি। গান্ধী যখন প্রার্থনা করছিলেন, তখন তাকে গুলি করা হয়েছিল। সেই জায়গাটিতে এখন একটি শহিদ স্তম্ভ স্থাপিত হয়েছে।

তথ্যসূত্র

বহিঃসংযোগ

 Gandhi Smriti – Government of India website

দিল্লির সংগ্রহালয়
ভারতের জীবনীমূলক সংগ্রহালয়
মহাত্মা গান্ধীর স্মৃতিবিজড়িত স্থান
মহাত্মা গান্ধীর গুপ্তহত্যা
দিল্লির জাদুঘর
ভারতের বাড়ি
১৯৭৩-এ দিল্লিতে প্রতিষ্ঠিত
ভারতের জীবনীমূলক জাদুঘর
মাদার’স ওয়াক্স মিউজিয়াম

মাদার’স ওয়াক্স মিউজিয়াম হল কলকাতার নিউ টাউনে অবস্থিত একটি মোম শিল্পকর্মের জাদুঘর। ২০১৪ সালের নভেম্বর মাসে প্রতিষ্ঠিত এই জাদুঘরটিই ভারতের প্রথম মোমশিল্পের জাদুঘর। এটি মাদাম তুসো জাদুঘরের আদলে নির্মিত। বর্তমানে এখানে ১৯ জনের বেশি ব্যক্তির মোমের মূর্তি রয়েছে। জাদুঘরটি মাদার টেরিজার নামাঙ্কিত।

বর্তমানে এই জাদুঘরে যাঁদের মূর্তি আছে, তারা হলেন :-
 রবীন্দ্রনাথ ঠাকুর
 মহাত্মা গান্ধী
 কিশোর কুমার
 লতা মঙ্গেশকর
 মান্না দে
 জগদীশচন্দ্র বসু
 অমিতাভ বচ্চন
 কপিল দেব
 সৌরভ গঙ্গোপাধ্যায়
 শাহরুখ খান
 মিঠুন চক্রবর্তী
 দিয়েগো মারাদোনা
 স্বামী বিবেকানন্দ
 রামকৃষ্ণ পরমহংস
 মাদার টেরিজা
 কাজী নজরুল ইসলাম
 প্রণব মুখোপাধ্যায় 
 এ. পি. জে. আব্দুল কালাম

তথ্যসূত্র

External links

ভারতের মোমশিল্প সংগ্রহালয়
কলকাতার জাদুঘর
২০১৪-এ পশ্চিমবঙ্গে প্রতিষ্ঠিত
২০১৪-এ প্রতিষ্ঠিত জাদুঘর
নিউ টাউন, কলকাতা
ভগবান মহাবীর সরকারি সংগ্রহালয়

ভগবান মহাবীর সরকারি সংগ্রহালয় হলো অন্ধ্রপ্রদেশ রাজ্যের রাজ্যের কাডাপা শহরে অবস্থিত একটি পুরাতাত্ত্বিক জাদুঘর। প্রত্নসামগ্রী সংরক্ষণের উদ্দেশ্যে ১৯৮২ সালে সরকার এই জাদুঘরটি প্রতিষ্ঠা করে। এই জাদুঘর স্থাপনের ব্যয়ভার বহন করেছিলেন এক জৈন ব্যবসায়ী। তাই এটি জৈন তীর্থঙ্কর মহাবীরের নামে নামাঙ্কিত হয়। এই জাদুঘরে খ্রিস্টীয় ৫ম থেকে ১৮শ শতাব্দীর মধ্যবর্তী সময়ে নির্মিত গণেশ, বিষ্ণু, হনুমান ও শিব মূর্তি রয়েছে। সকল প্রত্নসামগ্রীই গ্র্যানাইট, ডলোমাইট, লাইমস্টোন ও ব্রোঞ্জে নির্মিত। কাডাপা, হায়দরাবাদ ও কুর্নুল জেলার নানা স্থানে খননকার্য চালিয়ে এগুলি আবিষ্কার করা হয়েছিল।

তথ্যসূত্র

ভারতের প্রত্নতাত্ত্বিক জাদুঘর
অন্ধ্রপ্রদেশের সংগ্রহালয়
১৯৮২-এ প্রতিষ্ঠিত জাদুঘর
দিমা বাশার

দিমা বিনতে বাশার কাদরি আরাফাত (আরবি:ديمة بشار قدري عرفات: জন্ম ১০ অক্টোবর ২০০০) বা দিমা বাশার হচ্ছেন ফিলিস্তিনি-জর্ডানি গায়িকা। তিনি ২০০৮ সালের শেষের দিকে জর্ডানি শিশুতোষ টিভি শো তয়ুর আল- জান্নাত (আরবি: طيور الجنة) এ ক্ষুদে তারকা হিসেবে যোগদান করেন। তিনি ঐ দেশেরই গায়ক মুহাম্মদ বাশারের ছোট বোন।  তার দুই ভাই এবং দুই বোন রয়েছে। যারা গান গায় বা শিখছে।

এছাড়া তিনি ২০১৩ সাল পর্যন্ত তয়ুর আল জান্নাতের টিভি কুইজ প্রতিযোগিতা বেরনামিজ আশকাল আলওয়ান (برنامج أشكال ألوان) এবং ফাওয়াযিরনা(فوازيرنا)-এ কাজ করেছিলেন। এরপর তিনি এবং তার ভাই মুহাম্মদ বাশার নুনকিডস্ টিভিতে যোগদান করে।

গান (তয়ুর টিভি প্রযোজিত)

একক অ্যালবামের গান

মুহাম্মদ বাশারের সাথে

সহগায়ক

তয়ূর টিভির তারকাদের সাথে

গান (নুনকিডস্ প্রযোজিত)

একক

মুহাম্মদ বাশারের সাথে

নুনকিডস্ তারকাদের সাথে

আরও দেখুন
 হালা আল তুরক
 ফিলিস্তিন
 আরব্য সংস্কৃতি

তথ্যসূত্র

বহিঃসংযোগ 
 

২০০০-এ জন্ম
জীবিত ব্যক্তি
জর্ডানীয় সঙ্গীতশিল্পী
আরবি ভাষার সঙ্গীতশিল্পী
আরব গায়িকা
বনু সুলাইম অভিযান

বনু সুলাইম অভিযান (আল কুদর অভিযান নামেও পরিচিত) ২ হিজরিতে বদরের যুদ্ধ থেকে ফেরার সাতদিন পরে সংঘটিত হয়। বনু সুলাইম গোত্র মদিনা আক্রমণের পরিকল্পনা করছে এমন খবর পাওয়ার পর মুহাম্মাদ  অভিযানের নির্দেশ দেন।

পদক্ষেপ হিসেবে তিনি ২০০জন উষ্ট্রারোহী যোদ্ধার বাহিনী নিয়ে তাদের ঘাঁটি আল কুদরে আকস্মিক হামলার পরিকল্পনা করেন। এটি সেসময় একটি জলাশয় ছিল। মুসলিমদের অভিযান শুরুর খবর পাওয়ার পর বনু সুলাইমের সদস্যরা পালিয়ে যায়। অভিযানকালে মুসলিমরা কুদর নামক জলাশয়টি দখল করে নেয়। তাদের ফেলে যাওয়া ৫০০ উট বাজেয়াপ্ত করে নেয়া হয় এবং এক পঞ্চমাংশ বের করে বাকি অংশ গণিমত হিসেবে মুসলিম বাহিনীর যোদ্ধাদের মধ্যে বণ্টন করে দেয়া হয়।

অভিযানকালে ইয়াসার নামে এক দাস মুসলিমদের হাতে বন্দী হয়। মুহাম্মাদ  তাকে মুক্তি দেন। তিন দিন এখানে অবস্থানের পর মুসলিমরা মদিনায় ফিরে আসে।

আরও দেখুন
মুহাম্মাদ এর নেতৃত্বে যুদ্ধ তালিকা

তথ্যসূত্র

মুহাম্মাদের নেতৃত্বে অভিযান
৬২৪
অগস্ত্য সংহিতা

অগস্ত্য সংহিতা হল সংস্কৃত ভাষায় লেখা একটি হিন্দু ধর্মগ্রন্থ। এই গ্রন্থের রচয়িতা ঋষি অগস্ত্য। এটি একটি পঞ্চরাত্র শাস্ত্র। ভারতের উজ্জয়িনী শহরের গ্রন্থাগারে এই গ্রন্থের পাণ্ডুলিপি রক্ষিত আছে।

ব্যাটারি ‘প্রস্তুত’ সংক্রান্ত প্রবঞ্চনার অভিযোগ 
ডেভিড হ্যাচার চিলড্রেস প্রমুখ কয়েকজন গবেষক, যাঁরা বিকল্প ইতিহাস ও ঐতিহাসিক পরিমার্জনাবাদ সম্পর্কে লিখেছে, দাবি করেন যে, এই গ্রন্থে ব্যাটারি প্রস্তুতের অনুরূপ একটি পদ্ধতি নিবদ্ধ রয়েছে। তাদের দাবিকে ছদ্ম-বৈজ্ঞানিক ও ছদ্ম-পুরাতাত্ত্বিক দাবি হিসেবে অভিযুক্ত করা হয়েছে।

তথ্যসূত্র

আরও দেখুন 
 পঞ্চরাত্র

বহিঃসংযোগ 
 PDF version of Agastya Samhita from the Internet archive
 Places where words Agastya Saṁhitā are used (vedabase.net)

বৈষ্ণব ধর্মগ্রন্থ
হিন্দু ধর্মগ্রন্থ
বৈষ্ণব সম্প্রদায়
ভয়েস অব জিহাদ

জিহাদ এর ভয়েস (আরবি: ﺻﻮﺕ ﺍﻟﺠﻬﺎﺩ সোয়াত আল-জিহাদ) তালেবান প্রকাশিত একটি ওয়েবসাইট-এর শিরোনাম। ওয়েবসাইটটি আফগানিস্তান ইসলামী আমিরাতের কপিরাইটযুক্ত।
এছাড়াও এটি ২০০৪-২০০৭ সালের মধ্য সৌদি আল-কায়েদা শাখা দ্বারা প্রকাশিত একটি অনলাইন পত্রিকার শিরোনাম।

তথ্যসূত্র

বহিঃসংযোগ 

ইসলামী রাজনীতি
আল কায়েদা
২০০৪-এ প্রতিষ্ঠিত ম্যাগাজিন
তালেবান
অলিম্পিকে নরওয়ে

নরওয়ে প্রথম অলিম্পিক গেমসে অংশগ্রহণ করে ১৯০০ সালে। ১৯০৪ গ্রীষ্মকালীন গেমসে অংশগ্রহণ না করলেও ১৯০৮ গেমসে পুনরায় ফিরে আসে এবং পরের প্রতিটি গ্রীষ্মকালীন গেমসে প্রতিদ্বন্দ্বিতা করেছে। শুধু ১৯৮০ মস্কো গেমস যুক্তরাষ্ট্রের নেতৃত্বে বয়কট করেছিল। এছাড়া নরওয়ে শীতকালীন অলিম্পিক গেমসের সকল আসরে প্রতিনিধিত্ব করে আসছে।

স্বাগতিক গেমস 
নরওয়ে এ পর্যন্ত দুটি শীতকালীন গেমস আয়োজন করেছে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

গ্রীষ্মকালীন ক্রীড়া অনুযায়ী পদক 

*This table does not include three medals – two silver and one bronze – awarded in the figure skating events at the ১৯২০ Summer Olympics.

শীতকালীন গেমস অনুযায়ী পদক 

*This table includes three medals – two silver and one bronze – awarded in the figure skating events at the ১৯২০ Summer Olympics.

আরও দেখুন 
 অলিম্পিকে নরওয়ের পতাকাবাহীদের তালিকা
 প্যারালিম্পিকে নরওয়ে

তথ্যসূত্র

বহিঃসংযোগ
আজাদ হিন্দ ফৌজ স্মৃতি মহাবিদ্যালয়

আজাদ হিন্দ ফৌজ স্মৃতি মহাবিদ্যালয় হল ভারতের পশ্চিমবঙ্গ রাজ্যের হাওড়া জেলার ডোমজুড় শহরে অবস্থিত একটি স্নাতক স্তরের লিবারাল আর্টস মহাবিদ্যালয়। এটি কলকাতা বিশ্ববিদ্যালয় কর্তৃক অনুমোদিত।

এই মহাবিদ্যালয়ের বিভাগগুলো হল:
 বিজ্ঞান: গণিত।
 কলা ও বাণিজ্য: বাংলা, ইংরেজি, ইতিহাস, ভূগোল, রাষ্ট্রবিজ্ঞান, সংস্কৃত, অর্থনীতি, শিক্ষা ও বাণিজ্য।

এই মহাবিদ্যালয়টি বিশ্ববিদ্যালয় মঞ্জুরি কমিশন কর্তৃক স্বীকৃত।

তথ্যসূত্র 

১৯৮৬-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
হাওড়া জেলার বিশ্ববিদ্যালয় ও কলেজ
১৯৮৬-এ পশ্চিমবঙ্গে প্রতিষ্ঠিত
কলকাতা বিশ্ববিদ্যালয়ের অধিভুক্ত
হাওড়া জেলার বিশ্ববিদ্যালয়
সর্বভারতীয় সংযুক্ত গণতান্ত্রিক মোর্চা

সর্বভারতীয় সংযুক্ত গণতান্ত্ৰিক মোৰ্চা (All India United Democratic Front বা AIUDF) ভারতবর্ষের একটি রাজনৈতিক দল। উত্তর-পূৰ্বাঞ্চলের অসমে এই দলটির উৎপত্তি হয়েছিল। মৌলানা বদরুদ্দিন আজমল এই দলটির মুখ্য নেতা। ২০০৫ সনের অক্টোবর মাসে উনি এক আঞ্চলিক দল হিসেবে "অসম সংযুক্ত গণতান্ত্ৰীক মোৰ্চা" (Assam United Democratic Front (AUDF)) গঠন করেন। ২০০৯ সনের ফেব্ৰুয়ারি মাসে নতুন দিল্লীতে অনুষ্ঠিত এক সংবাদ সম্মেলন এটি সৰ্ব ভারতীয় সংযুক্ত গণতান্ত্ৰিক মোৰ্চা নামাকরণ করে একটি জাতীয় দল হিসেবে ঘোষণা করেন। এই দলটির প্ৰধান কাৰ্য্যালয় গুয়াহাটীর হাতীগাঁওয়ে অবস্থিত।

সর্ব ভারতীয় সংযুক্ত গণতান্ত্ৰিক মোৰ্চা আসামের প্ৰধান বিরোধী দল। ২০১১ সনের আসাম বিধানসভা নিৰ্বাচনে দলটি ১২৬টি আসনের মধ্যে ১৮টি আসনে জয় লাভ করে।

প্ৰতীক 

তালা-চাবি সৰ্ব ভারতীয় সংযুক্ত গণতান্ত্ৰিক মোৰ্চা নিৰ্বাচনী প্ৰতীক। দলের পতাকা তিন বর্ণের। উপরে সবুজ, মাঝখানেতে সাদা এবং নিচে কালো। দলের প্ৰতীক তালা-চাবি সাদা রঙের মাঝখানেতে বিদ্যমান।

নির্বাচনের ইতিহাস

আরো দেখুন 
 ভারতে রাজনৈতিক দলগুলোর তালিকা

তথ্যসূত্র

বহিঃসংযোগ
 

আসামের রাজনৈতিক দল
ভারতের রাজনৈতিক দল
আঞ্চলিকতাবাদী রাজনৈতিক দল
২০০৫-এ আসামে প্রতিষ্ঠিত
দেওবন্দি সংগঠন
ভারতের স্বীকৃত রাজ্যস্তরের রাজনৈতিক দল
 
২০০৫-এ প্রতিষ্ঠিত রাজনৈতিক দল